(2)
 използваемата ПИК.
 г)
 Органите за обслужване на въздушното движение предават при първа възможност специални и непланови доклади за полетите към:
 (1)
 други засегнати въздухоплавателни средства;
 (2)
 съответната метеорологична служба за следене в съответствие с допълнение 5 към Регламент за изпълнение (ЕС) No 923/2012;
 (3)
 други засегнати органи за обслужване на въздушното движение.
 Предаванията към въздухоплавателните средства се повтарят с честота и в продължение на период от време, които се определят от съответния орган за обслужване на въздушното движение.
 д)
 Полетно-информационното обслужване на полети по ПВП включва освен посоченото в буква а), също и предоставяне на налична информация относно движението и атмосферните условия по маршрута на полета, които могат да направят извършването на полет по ПВП практически невъзможно.
 е)
 Когато това е предписано от компетентния орган, органът за летищно полетно-информационно обслужване управлява движението на автотранспортни средства и лица по маневрената площ в съответствие с всички или с някои разпоредби на точка ATS.TR.240.
 ATS.TR.310 Излъчване на гласово автоматично летищно информационно обслужване (Voice-ATIS)
 а)
 Излъчване на гласово автоматично летищно информационно обслужване (Voice-ATIS) се осигурява на летища, на които обстоятелствата изискват да бъде намалено комуникационното натоварване на комуникационните УКВ канали въздух—земя, ползвани за обслужване на въздушното движение. Когато се осигурява, излъчването включва едно от следните:
 (1)
 едно излъчване, обслужващо долитащи въздухоплавателни средства;
 (2)
 едно излъчване, обслужващи отлитащи въздухоплавателни средства;
 (3)
 едно излъчване, обслужващо както долитащи, така и отлитащи въздухоплавателни средства;
 (4)
 две излъчвания, обслужващи съответно долитащи и отлитащи въздухоплавателни средства, на летища, на които продължителността на излъчването, обслужващо както долитащи, така и отлитащи въздухоплавателни средства, би била прекалено дълга.
 б)
 Когато е възможно, за излъчване на Voice-ATIS се ползва отделна УКВ честота. Ако не съществува отделна честота, предаването може да бъде извършено на гласовия(ите) канал(и) на най-подходящото(ите) навигационно(и) средство(а) на терминала, за предпочитане VOR, при условие че обхватът и чуваемостта са достатъчни и опознавателните данни на навигационното средство са съгласувани с излъчването, така че последното да не бъде заличено.
 в)
 За излъчване на Voice-ATIS не се ползва гласовият канал на ILS.
 г)
 Когато се предоставя, Voice-ATIS се излъчва и повтаря непрекъснато.
 д)
 Информацията, съдържаща се в текущото излъчване, незабавно се съобщава на органа за обслужване на въздушното движение или на органите, ангажирани с предоставянето на въздухоплавателното средство на информация, свързана с подхода, кацането и излитането, когато съобщението не е изготвено от този орган или от тези органи.
 е)
 Излъчването на Voice-ATIS, осигурявано на определени летища, за да бъдат ползвани от международни въздухоплавателни служби, е достъпно поне на английски език.
 ATS.TR.315 Автоматично летищно информационно обслужване по линия за предаване на данни (D-ATIS)
 а)
 Когато D-ATIS допълва съществуващо излъчване на Voice-ATIS, информацията трябва да бъде идентична както по съдържание, така и по формат на съответното излъчване на Voice-ATIS. Когато е включена метеорологична информация в реално време, но данните са в рамките на параметрите на критериите за значителна промяна, определени в точка MET.TR.200, буква д) и е) от приложение V, съдържанието се смята за идентично с оглед поддържане на същия идентификатор.
 б)
 Когато D-ATIS допълва съществуващо излъчване на Voice-ATIS и е необходимо ATIS да бъде актуализирано,